Legal Document

Category: 1766

Text:
33. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 755 της 9/18 Οκτ. 1988 (ΦΕΚ Α' 175) Περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων εις την Πολυτεχνικήν Σχολήν του Πανεπιστημίου Πατρών προς απόκτησιν και ετέρου πτυχίου. Έχοντες υπ' όψει: 1.Τας διατάξεις της παρ. 3 του άρθρ. 1 του Νόμ. 379/1976 "περί εγγραφής πτυχιούχων ανωτάτων εκπαιδευτικών ιδρυμάτων προς απόκτησιν και ετέρου πτυχίου και άλλων τινών συναφών διατάξεων" (ΦΕΚ 176, τ.Α'). 2.Γνώμην της Πολυτεχνικής Σχολής του Πανεπιστημίου Πατρών (συνεδρία 35/4.7.1978) και 3.Την υπ' αριθ. 827/1978 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Άρθρ.1.-Πτυχιούχοι ανωτάτων εκπαιδευτικών ιδρυμάτων της ημεδαπής, ως και σχολών και τμημάτων αυτών ή ισοτίμων της αλλοδαπής, δύναται να καταταγούν και εγγραφούν εις την Πολυτεχνικήν Σχολήν του Πανεπιστημίου Πατρών προς απόκτησιν και ετέρου πτυχίου, υπό τας προϋποθέσεις του παρόντος και μέχρι του αριθμού του οριζομένου κατ' έτος υπό της Σχολής ταύτης κατά τα εν άρθρ. 1 παρ. 2 του Νόμ. 379/1976 και εντός των υπό της αυτής διατάξεις προβλεπομένων ορίων, επιφυλασσομένης της εφαρμογής του άρθρ. 3 του αυτού νόμου. Άρθρ.2-1.Αι αιτήσεις κατατάξεως και εγγραφής μετά πιστοποιητικού της οικείας Σχολής ότι ο αιτών τυγχάνει πτυχιούχος, εις το οποίον δέον να εμφαίνωνται τα διδαχθέντα μαθήματα και οι αντίστοιχοι βαθμοί, ως και ο βαθμός του πτυχίου, υποβάλλονται εις την Πολυτεχνικήν Σχολήν του Πανεπιστημίου Πατρών υπό των ενδιαφερομένων εντός του μηνός Αυγούστου έκαστου έτους. Εξαιρετικώς και μόνον δια το έτος 1978 αι αιτήσεις υποβάλλονται εντός μηνός από της δημοσιεύσεως του παρόντος. 2.Προκειμένου περί αιτήσεων κατατάξεως πτυχιούχων ανωτάτων εκπαιδευτικών ιδρυμάτων της αλλοδαπής, ομού μετά του ως άνω δικαιοληγιτικού συνυποβάλλεται, έφ όσον πρόκειται περί Σχολής μη αντιστοίχου προς Τμήμα της Πολυτεχνικής Σχολής του Πανεπιστημίου Πατρών, και βεβαίωσιν αντιστοίχου Σχολής ανωτάτου εκπαιδευτικού ιδρύματος της ημεδαπής περί της ισοτιμίας του τίτλου. Άρθρ.3.-1.Οι διπλωματούχοι μηχανικοί κατατάσσονται εις το Β' ή και το Γ' έτος σπουδών κατόπιν επιτυχών κατατακτηρίων εξετάσεων εις άπαντα τα μαθήματα του Α' ή του Β' έτους σπουδών του Τμήματος εις το οποίον αιτούνται την κατάταξιν, αντιστοίχως. 2.Οι πτυχιούχοι των λοιπών ανωτάτων Σχολών ως και οι πτυχιούχοι των Στρατιωτικών Σχολών κατατάσσονται εις το Β' έτος σπουδών κατόπιν επιτυχών κατακτηρίων εξετάσεων εις άπαντα τα μαθήματα του Α' έτους. Άρθρ.4.-1.Αι κατατακτήριοι εξετάσεις διενεργούνται συμφώνως προς το πρόγραμμα των επαναληπτικών τμηματικών εξετάσεων της περιόδου Σεπτεμβρίου και ομού μετ' αυτών εις χρόνον οριζόμενον υπό του εκάστοτε ισχύοντος κανονισμού της Σχολής. Εξαιρετικώς δια το έτος 1978 ο χρόνος των κατατακτηρίων εξετάσεων ορίζεται υπό της Πολυτεχνικής Σχολής του Πανεπιστημίου Πατρών. 2.Οι υφιστάμενοι κατατακτηρίους εξετάσεις θεωρούνται ως επιτυχόντες εφ' όσον έλαβον εις έκαστον των εξεταζομένων μαθημάτων τουλάχιστον πέντε (5). (Μετά τη σελ. 628, 411) Σελ. 628,413 Τεύχος 694 – Σελ. 119 Πολυτεχνική Σχολή Παν/μίου Πατρών 31.Ζ.γ.32-33 84 3.Η σειρά επιτυχίας των κατασσομένων προκύπτει    εκ   του   αριθμητικού    μέσου    όρου   των βαθμών των εξεταζομένων μαθημάτων, οι δε επιτυχόντες (επιλαχόντες), εις το Β' έτος και μη δυνάμενοι να εγγραφούν λόγω καλύψεως του ποσοστού εγγραφής υπό των προηγουμένων των κατά σειράν επιτυχίας, εγγράφονται εις το Α' έτος σπουδών, εάν επιθυμούν και πάντοτε κατά σειράν επιτυχίας. 4.Πτυχιούχοι ανωτάτων εκπαιδευτικών ιδρυμάτων κατατασσόμενοι εις Τμήμα της Πολυτεχνικής Σχολής του Πανεπιστημίου Πατρών δύναται να απαλλαγούν, τη αιτήσει των και κατόπιν αποφάσεως της Σχολής, μαθημάτων του προγράμματος σπουδών, τα οποία επεράτωσαν επιτυχώς εις τας Σχολάς από τας οποίας προέρχονται. Άρθρ.5.-Καταργείται το Π.Δ. 244/1977 "περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων εις την Πολυτεχνικήν Σχολήν του Πανεπιστημίου Πατρών προς απόκτησιν του ετέρου πτυχίου" (ΦΕΚ 85 τ.Α'). Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος.